APSTIPRINĀTS

LU Studentu padomes kopsapulcē

17.12.2020. prot. Nr. 1.3/KS-2

LU Studentu padomes un Infrastruktūras departamenta Sociālās programmas

Nolikums

I Vispārīgie noteikumi

1. Latvijas Universitātes Studentu padomes (turpmāk – LU SP) un Latvijas Universitātes Infrastruktūras departamenta (turpmāk – ID) Sociālā programma (turpmāk – Programma) paredz atlaidi ID apsaimniekošanā esošajās dienesta viesnīcās (turpmāk – DV) Mazās Lubānas ielā 11, Tālivalža ielā 1B, Buļļu ielā 5, Zeļļu ielā 27 un Jūrmalas gatvē 76 dzīvojošajiem īrniekiem ikmēneša īres maksas segšanai (turpmāk – Atbalsts) viena akadēmiskā semestra ietvaros.
2. ID un LU SP Programmas ietvaros proporcionāli vienādās daļās (katra puse sedz 50% no summas) nodrošina finansējumu, lai piešķirtu atlaidi līdz 50% apmērā vienas gultas vietas īres maksai D1 un D2 klases istabās. Atlaidi piešķir līdz 10% no DV dzīvojošajiem LU studentiem kārtējā Programmas izsludināšanas brīdī.
3. DV dzīvojošo Latvijas Universitātes (turpmāk – LU) studentu skaitu paziņo ID pārstāvis Programmas izvērtēšanas komisijas pirmās sēdes sākumā. Ja ID pārstāvis šādu informāciju nesniedz, tiek izmantoti pēdējie pieejamie dati.
4. Programmas noteikumi neattiecas uz DV drošības naudas apmēru.

II Programmas mērķis

1. Atbalstīt DV dzīvojošos LU studentus (turpmāk – Īrnieks), kuri studē pilna laika klātienē.
2. Programmas mērķauditorija ir LU studenti, kuri dzīvo DV, un LU reflektanti, kuriem ir piešķirtas tiesības dzīvot DV (turpmāk – Pretendents).

III Pieteikšanās periods un Atbalsta ilgums

1. Atbalsts tiek piešķirts uz piecu mēnešu periodu:
	1. rudens semestrī – septembrī, oktobrī, novembrī, decembrī un janvārī;
	2. pavasara semestrī – februārī, martā, aprīlī, maijā un jūnijā;
2. Pretendentam ir iespēja Atbalstam pieteikties atkārtoti.
3. Pieteikties Programmai var divas reizes gadā – pavasara un rudens semestrī.
4. Pieteikšanās sākuma un beigu datumu nosaka ar LU SP Valdes lēmumu.
5. Pieteikšanās informāciju un pieteikuma formu publicē lu.lv un lusp.lv.
6. Atbalstu piešķir, sākot ar mēneša pirmo dienu.

IV Pieteikšanās kārtība

1. Šī nolikuma 15. un 16. punktā minēto dokumentu pieteikumu iesniegšanas kārtību nosaka ar LU SP Valdes lēmumu.
2. Piesakoties Programmai, Pretendents var norādīt atbilstību arī vairākiem Programmas kritērijiem.
3. Pretendentam jāiesniedz pamatdokumenti:
	1. pieteikums par Atbalsta piešķiršanu latviešu valodā (1. pielikums) (turpmāk – Pieteikums). Pieteikums iesniedzams datorrakstā, parakstīts elektroniski vai ar roku;
4. Atbilstoši kritērijam Pretendents iesniedz šādus papildu dokumentus Pieteikuma izskatīšanai:
	1. izziņa par atbilstību trūcīgas vai maznodrošinātas ģimenes vai personas statusam;
	2. invaliditātes apliecības kopija;
	3. apliecība sociālo garantiju nodrošināšanai;
	4. VSAA izziņa par apgādnieka zaudējuma pensijas apmēru vai VSAA izsniegts apliecinājums, ka apgādnieka zaudējuma pensija netiek saņemta; apgādnieka zaudējuma pensijas apmērs nedrīkst būt lielāks par EUR 165,00 (viens simts sešdesmit pieci *euro)*;
	5. Daudzbērnu ģimenes kartes, ko izsniedz saskaņā ar “Valsts atbalsta programmas “Latvijas Goda ģimenes apliecība “3+ Ģimenes karte”” īstenošanas kārtību”, kopija.
5. Pieteikumam pievienojami dokumenti oriģinālā vai likumā noteiktā kārtībā apliecinātas kopijas, vai noraksta veidā.
6. Komisija Pieteikuma izvērtēšanas laikā no Pretendenta var pieprasīt papildu informāciju vai iegūt to no LU struktūrvienībām.
7. Pieteikuma vērtēšanā:
	1. tiek pārbaudīta Pretendenta atbilstība Programmas nolikumā noteiktajam mērķim un mērķauditorijai;
	2. tiek pārbaudīta iesniegto dokumentu esamība un atbilstība nolikuma prasībām;
	3. atlaides tiek piešķirtas atsevišķi pa prioritāšu grupām, kas aprakstītas nolikuma 23. punktā, sākot ar 23.1. punktu.
8. Katras prioritāšu grupas ietvaros atlaide tiek sākumā piešķirta Pretendentam ar augstāko vidējo svērto atzīmi iepriekšējā semestrī. Tad – nākamajam Pretendentam. Tā tiek turpināts, kamēr kārtējais Pretendents neatbilst nolikuma 21. punktam. Tādā gadījumā pārējos Pieteikumus, kas atbilst tikai šim kritērijam, tālāk nevērtē un pāriet pie nākamā kritērija tādā secībā, kā tie norādīti nolikumā.

V Pieteikumu vērtēšanas kritēriji

1. Pretendenta vidējai svērtajai atzīmei A un B daļas studiju kursos iepriekšējā semestrī (reflektantam – iestāšanās konkursa punktu skaitam, dalītam ar 100) jābūt vismaz 6,0.
2. Visām iesniegtajām izziņām jābūt derīgām līdz Programmas pieteikšanās termiņa beigām.
3. Kritēriji un prioritāšu grupas(Pretendentam jāatbilst vismaz vienam no šiemkritērijiem):
	1. trūcīgie un maznodrošinātie;
	2. invalīdi;
	3. bāreņi;
	4. pretendenti, kas palikuši bez vecāka apgādības;
	5. pretendenti, kas ir no daudzbērnu ģimenes, kurā visi bērni ir nepilngadīgi un / vai studē.
4. Priekšroka tiek dota prioritāšu grupai atbilstošam Pretendentam, ņemot vērā pozitīvu LU tēlu veicinošu ārpusstudiju darbu vai izcilību studijās.
5. Komisija var lūgt DV vadītājam rekomendāciju par Pretendentu, ja viņš ir iepriekš dzīvojis DV, un ņemt to vērā vērtēšanā.

VI Pieteikumu vērtēšanas komisija

1. Pieteikumus, kuri atbilst Programmas mērķiem un nolikuma prasībām, vērtē saskaņā ar šī nolikuma 23. punktā noteiktajiem kritērijiem un prioritāšu grupām, kas ir attiecīgi sakārtotas prioritāri dilstošā secībā.
2. Pieteikumus izvērtē Pieteikumu izvērtēšanas komisija (turpmāk – Komisija) piecu cilvēku sastāvā, kuru veido LU SP biroja izpilddirektors, viens LU SP Valdes loceklis, viens LU SP biedrs, viens LU students un viens ID darbinieks.
3. Komisijas sastāvu apstiprina LU SP sēdē.
4. Pirmo Komisijas sēdi sasauc tas LU SP Valdes loceklis, kurš ir Komisijā.
5. Pirmajā sēdē tiek ievēlēts Komisijas priekšsēdētājs un protokolists.
6. Komisijas locekļi nedrīkst:
	1. pretendēt uz Atbalstu savas darbības termiņa laikā;
	2. būt Pretendentu radinieki.
7. Komisija nepieņem izskatīšanai Pieteikumu, ja:
	1. Pretendents neatbilst nolikumā noteiktajai mērķauditorijai;
	2. Pretendents īrē (reflektantiem – vēlas īrēt) dzīvesvietu DV Mazās Lubānas ielā 6 (“PRIMA”);
	3. Pieteikums nav iesniegts noteiktajā termiņā;
	4. Pieteikumā iesniegto dokumentu saturs neatbilst nolikuma prasībām.
8. Komisija Pretendenta Pieteikumus izvērtē vienā kārtā.
9. Komisija ir lemtspējīga, ja sēdē piedalās vairāk nekā puse Komisijas locekļu. Komisija savus lēmumus pieņem ar klātesošo Komisijas locekļu balsu vairākumu. Komisijas lēmumu apstiprina Komisijas locekļi un ID direktors.
10. Izņēmuma kārtā Komisija var lemt par Atbalsta piešķiršanu Pretendentam, neievērojot 19. un 32. punkta prasības. Šāds lēmums pieņemams vienbalsīgi.
11. Atteikuma gadījumā Komisija sniedz Pretendentam atteikuma pamatojumu pēc pieprasījuma.
12. LU SP Valde ar rīkojumu var pagarināt Programmas pieteikšanās termiņu.
13. Rezultāti tiek paziņoti 15 darba dienu laikā pēc Programmas pieteikšanās termiņa beigām publiski lu.lv, lusp.lv un uz Pretendenta LU e-pasta adresi.

VII Papildu noteikumi

1. Atbalsta saņēmējs (Pretendents, kuram piešķirts Atbalsts) apņemas veikt LU DV ikmēneša īres apmaksu noteiktajā termiņā.
2. Studiju formas maiņas gadījumā Pretendents zaudē tiesības pretendēt uz Atbalstu.
3. Ja Atbalsta saņēmējs nepilda šīs saistības, Komisija var lemt par Atbalsta atņemšanu.
4. Ar rektora rīkojumu pēc ID un LU SP abpusējas vienošanās drīkst atkāpties no 2. punktā norādītās LU SP un ID Programmas finansēšanas proporcijas.
5. Ar šī nolikuma spēkā stāšanās brīdi spēku zaudē ar LU rektora vietnieka studentu un sociālajos jautājumos 21.01.2019. norādījumu Nr. 1-29/1 apstiprinātais LU SP un ID Sociālās programmas nolikums LU studējošajiem LU dienesta viesnīcu īrniekiem apstiprināšanu.